Проект!

**ДОГОВОР**

Днес, 2016 г. в гр. Добрич се сключи настоящия договор между:

**1. Областна администрация Добрич,** с адрес: гр. Добрич, ул. “Независимост“ №5, ЕИК 1241125725, иден.№ по ДДС BG 124125725, представлявана от Детелина Николова - Областен управител на област Добрич и Йордан Георгиев Йорданов - Директор на Дирекция „АПОФУС“, от една страна,наричан за кратко ВЪЗЛОЖИТЕЛ и

**2. ………………………………………….,** с адрес …………………….

………………………………, ЕИК ………………….., иден. № по ДДС, представлявано от …………………… от друга страна, наричан накратко **ИЗПЪЛНИТЕЛ.**

Настоящият договор се сключва на основание чл. 194 от Закона за обществените поръчки и чл. 97 от Правилника за прилагана на Закона за обществените поръчки, и Заповед № …… на Областен управител на област Добрич за класиране на участниците и определяне на изпълнител на обществената поръчка с предмет: **“Организиране и извършване** на водноспасителна дейност през 2016 г. на територията на неохраняеми морски плажове: **„Русалка“(„Голям плаж“), община Каварна, област Добрич;“Шабленска тузла-Къмпинг „Добруджа“, община Шабла, област Добрич; Къмпинг „Космос“,община Шабла, област Добрич; „Фиш-фиш нов“, община Балчик, област Добрич”.**

1. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да осъществи организиране и извършване на водноспасителна дейност през 2016 г. на територията на неохраняеми морски плажове: „Русалка“(„Голям плаж“), община Каварна, област Добрич;“Шабленска тузла-Къмпинг „Добруджа“, община Шабла, област Добрич; Къмпинг „Космос“,община Шабла, област Добрич; „Фиш-фиш нов“, община Балчик, област Добрич.

Чл.2. (1) В срок от три календарни дни от подписване на договора ИЗПЪЛНИТЕЛЯТ е длъжен да извърши всички необходими дейности за обезпечаване на водноспасителната дейност на обектите предмет на договора. Възложената работа ще бъде извършвана от ИЗПЪЛНИТЕЛЯ при спазване на всички нормативни изисквания съгласно действащото законодателство, с което ИЗПЪЛНИТЕЛЯТ декларира и гарантира, че е напълно запознат и отговаря на всяко едно специфично изискване за осъществяване на такава дейност. Снабдяването с евентуално нужните документи за дейността е изцяло за сметка на ИЗПЪЛНИТЕЛЯ.

(2) ИЗПЪЛНИТЕЛЯТ ще извършва водноспасителната дейност по чл. 1 от този договор изцяло на свой риск и отговорност.

1. СРОК НА ДОГОВОРА. ЦЕНА И НАЧИН НА ПЛАЩАНЕ

**Чл. 3.** Срокът за изпълнение на договора е 2 (два) месеца от датата на сключване на договора.

**Чл.4. (1)** Общата стойност на услугите по договора е ……………. лв. (…………….) лева без ДДС, съгласно представеното ценово предложение на **ИЗПЪЛНИТЕЛЯ,** неразделна част от договора.

**(2)** Възнаграждението по ал. 1 се заплаща, както следва:

* Авансово плащане в размер на 40% (четиридесет процента) от стойността на договора в срок до 20 (двадесет) календарни дни, считано от датата на представяне на фактура след подписване на договора.
* Окончателно плащане в размер на 60% (шестдесет процента) от стойността на договора в срок до 20 (двадесет) календарни дни, считано от датата на представяне на фактура.

**(3)** Възнаграждението по ал. 1 се заплаща по следната банкова сметка на **ИЗПЪЛНИТЕЛЯ:** IBAN …………………, BIC код ……....................................................

III. ПРАВА И ЗАДЪЛЖЕНИЯ НА ВЪЗЛОЖИТЕЛЯ

**Чл.5. (1)** **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** извършване на възложените дейности по чл. 1 съобразно предмета на договора и нормативно установените правила за дейността.

**Чл.6. (1)** **ВЪЗЛОЖИТЕЛЯТ** има право да упражнява контрол по изпълнението на задълженията по настоящия договор от страна на **ИЗПЪЛНИТЕЛЯ** и на работещите за него лица, произтичащи от настоящия договор;

**(2) ВЪЗЛОЖИТЕЛЯТ** има право да изисква освобождаването и подмяната с нови правоспособни лица, работещи за **ИЗПЪЛНИТЕЛЯ** по този договор при условие, че лицата не изпълняват прецизно и с нужната отговорност задълженията си при установения ред за осъществяване на дейността по договора или е други свои действия или бездействия уронват авторитета на **ВЪЗЛОЖИТЕЛЯ**, на **ИЗПЪЛНИТЕЛЯ** или на мястото на осъществяваната дейност;

**Чл.7.** **ВЪЗЛОЖИТЕЛЯТ** има право да прекрати незабавно и без предизвестие договора тогава, когато изпълнителят с действията или бездействията си поставя под заплаха живота, здравето или имуществото на туристите /граждани, гости, летовници/ или уврежда или застрашава да увреди доброто име или интереси на възложителя.

**Чл.8.** **ВЪЗЛОЖИТЕЛЯТ** се задължава да заплати на **ИЗПЪЛНИТЕЛЯ** договореното възнаграждение, съобразно уговорените срокове и начини.

**Чл. 9. ВЪЗЛОЖИТЕЛЯТ** се задължава да оказва необходимото съдействие на **ИЗПЪЛНИТЕЛЯ** и да не отказва без основателни причини съгласуването на действия и документи, когато това се изисква от действащото законодателство;

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл.10.** **ИЗПЪЛНИТЕЛЯТ** има право на възнаграждение съгласно условията на чл.4 от договора, при извършване на услугите в съответствие с описанието на обекта на обществена поръчка.

**Чл. 11. ИЗПЪЛНИТЕЛЯТ** е длъжен да организира възложената му при условията на настоящия договор работа по своя преценка, спазвайки задължителните изисквания на закона и произтичащите от правилата за добросъвестно и коректно изпълнение на възложената дейност. Да създаде организацията на възложената му с този договор дейност, като съгласува същата с възложителя и я изпълнява качествено и точно.

**Чл. 12. (1) ИЗПЪЛНИТЕЛЯТ** е длъжен да подбере качествен екип /персонал/ за осъществяването на водноспасителната дейност по настоящия договор. Той е длъжен да назначи необходимия брой правоспособни кадри, които да притежават съответната квалификация и нравствено-етични качества и да осигурят водното спасяване в съответствие с нормативните актове, регулиращи тази дейност.

**(2) ИЗПЪЛНИТЕЛЯТ** е длъжен да разполага във всеки един момент със съответните документи, доказващи правоспособността на отделните спасители.

**(3)** Назначените спасители трябва постоянно да са в необходимата численост, която да осигурява нормативно определеното работно време, почивки и/или допустими замени. Промяната на спасителите се извършва след предварително писмено съгласие на **ВЪЗЛОЖИТЕЛЯ**.

**(4)** Назначените спасители трябва да са в трудови правоотношения с изпълнителя, като се спазват всички нормативни изисквания относно трудово възнаграждение, социални и здравни осигуровки и др.

**(5)** **ИЗПЪЛНИТЕЛЯТ** е длъжен да организира периодични проверки на уменията, издръжливостта и прецизността на назначения екип от спасители, както и да обучава постоянно същите за още по-добро осъществяване на дейността им.

**(6)** **ИЗПЪЛНИТЕЛЯТ** е длъжен да застрахова за своя сметка спасителите, който осъществява дейност по настоящия договор, като застраховките следва да покриват всички рискове, които е възможно да настъпят при осъществяването на дейността по договора.

**Чл. 13. ИЗПЪЛНИТЕЛЯТ** е длъжен да монтира и демонтира спасителните съоръжения за обозначение и обезопасяване на водните площи в охраняемите зони. В тридневен срок след прекратяване действието на настоящия договор **ИЗПЪЛНИТЕЛЯТ** е длъжен да освободи предоставената му територия /и конкретно определени места за извършване на дейността му/.

**Чл. 14.** **ИЗПЪЛНИТЕЛЯТ** е длъжен да спазва установения от възложителя ред на територията на плажа, както и разпоредбите, регламентиращи обществения ред, като:

1. организира и следи за спазване на мерките за безопасност при използване на съоръжения и други технически средства;
2. спазва правилата за противопожарна безопасност, изискванията за санитарно- хигиенен контрол, охрана на труда, и да заплаща изцяло за своя сметка евентуалните щети и санкции в резултат на неизпълнение на съответните изисквания;
3. осигурява безопасни условия за живота, здравето и трудоспособността на спасителите;
4. допуска контрол по всяко време от действието на договора;
5. да не излиза извън площта, за която са му предоставени права по силата на настоящия договор;
6. да опазва и да не замърсява и/или уврежда предоставената му територия;

**Чл. 15. (1)** **ИЗПЪЛНИТЕЛЯТ** е длъжен да осигури изпълнението на всяко едно от своите задължения по този договор и от страна на отделните спасители, които е наел за работа по настоящия договор, като отговаря като за свое за всяко едно неизпълнение допуснато от страна на отделно лице от своя екип.

**(2)** При възникване на воден инцидент /сигнал за опасност, сигнал за помощ, забелязване на давещо се лице и други белези за нужда от неговата намеса във водата/ да предприеме чрез наетия екип от спасители или по друг начин всичко необходимо за спасяване на живота и охрана на здравето на съответното лице. Да изпълни задължението си по предходното изречение и в случай на сигнал за инцидент на територията на плажа извън морската вода- на брега или на пясъчната ивица.

**Чл. 16. (1)** **ИЗПЪЛНИТЕЛЯТ** се задължава да поеме изцяло за своя сметка всяка една претенция от страна на всяко едно трето лице или от страна на възложителя, имащи своето основание в неизпълнение под каквато и да било форма на задължения по настоящия договор.

**(2)** **ИЗПЪЛНИТЕЛЯТ** носи пълна отговорност за вреди, причинени или настъпили в резултат на действия или бездействия на **ИЗПЪЛНИТЕЛЯ**, респективно лица от неговия екип, при или по повод изпълнението на настоящия договор. Нито една санкция или каквато и да било друга неблагоприятна последица от дейността, извършвана от **ИЗПЪЛНИТЕЛЯ** на територията по чл. 1, не може да се вмени във вина или да се претендира обезвреждането й /поемането/ от страна на **ВЪЗЛОЖИТЕЛЯ**.

**(3)** **ИЗПЪЛНИТЕЛЯТ** носи пълната отговорност във връзка с всички административни актове.

V. НЕУСТОЙКИ И САНКЦИИ.

**Чл. 17. (1)** При пълно неизпълнение на поето с настоящия договор задължение, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка, в размер от 30 % (тридесет процента) от цената на договора.

**(2)** При частично неизпълнение на поето с настоящия договор задължение, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка, в размер от 20 % (двадесет процента) от цената на договора.

**(3)** При забавено изпълнение на задължение от настоящия договор, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка, в размер от 0,5 % (нула цяло и пет процента) от цената на договора, за всеки просрочен ден, но не повече от 30 % (тридесет процента) от цената по договора.

**(4)** Прилагането на горните санкции не отменя правото на Възложителя да предяви иск срещу Изпълнителя за претърпени щети и пропуснати ползи, съгласно действащото законодателство в Република България.

VI. ПРЕКРАТЯВАНЕ НА ДОГОВОРА

**Чл. 18.** Настоящият договор се прекратява:

1. С изтичане на срока по договора или достигане на сумата посочена в договора;

2. С окончателното му изпълнение;

3. При виновно неизпълнение на задълженията на една от страните по договора - с 10-дневно писмено предизвестие от изправната до неизправната страна;

4. Когато са настъпили съществени промени във финансирането на обществената поръчка - предмет на договора, извън правомощията на **ВЪЗЛОЖИТЕЛЯ,** които той не е могъл или не е бил длъжен да предвиди или да предотврати - с писмено уведомление, веднага след настъпване на обстоятелствата;

VII. ДРУГИ УСЛОВИЯ

**Чл.19.** Страните по договора ще решават възникналите по изпълнението спорове по взаимно съгласие, а ако това е невъзможно по реда на ГПК.

**Чл. 20.** За всички неуредени по настоящия договор въпроси ще се прилагат разпоредбите на ЗОП, ППЗОП, ЗЗД и ТЗ.

Настоящият договор се състави в два еднообразни екземпляра, по един за всяка от страните

**ВЪЗЛОЖИТЕЛ: ИЗПЪЛНИТЕЛ:**

**ОБЛАСТЕН УПРАВИТЕЛ:**

**/ДЕТЕЛИНА НИКОЛОВА / / /**

**ДИРЕКТОР НА**

**ДИРЕКЦИЯ „АПОФУС“………………………..**

**/ЙОРДАН ЙОРДАНОВ/**